ถ้าใส่ถุงยางอนามัยแล้ว ไม่ฉีกขาดหรือรั่ว ต้องกินยาคุมไหมค่ะ.
สวัสดีค่ะ E,การใช้ถุงยางอนามัยนั้น หากใช้ได้อย่างถูกต้อง จะมีโอกาสตั้งครรภ์ประมาณ 2% ดังนั้น จึงไม่จำเป็นต้องทานยาคุมฉุกเฉิน (ซึ่งจะช่วยป้องกันการตั้งครรภ์ได้ประมาณ 58%-95%)ซึ่งการใช้ถุงยางอนามัยให้ได้อย่างถูกต้อง ได้แก่ การฉีกห่อผลิตภัณฑ์ถุงยางอย่างระมัดระวัง ไม่ใช้กรรไกรหรือมีดในการตัด ไม่ใช้เล็บแกะ ถุงยางอนามัยยังไม่หมดอายุ ไม่มีการฉีกขาดหรือรั่วซึม ถุงยางมีขนาดที่พอดีกับอวัยวะเพศชาย ใช้เพียงครั้งเดียวต่อการสอดใส่ 1 ครั้ง ไม่ใส่ถุงยางอนามัยซ้อนกัน ไม่ทาวาสลีนหรือผลิตภัณฑ์ที่มีน้ำมันลงบนถุงยาง และการดึงอวัยวะเพศออกก่อนที่จะเกิดการอ่อนตัวลง เป็นต้นอย่างไรก็ตาม หากจะมีเพศสัมพันธ์บ่อยๆ ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น